Trans fólk

Trans fólk eru einstaklingar sem upplifa að kynvitund og kyntjáning þeirra í samfélaginu sé önnur en það kyn sem þeim var úthlutað við fæðingu af lækni eða ljósmóður. Í vestrænum samfélögum, líkt og víðar, er hin hefðbundna kynjatvíhyggjuskipting í karla og konur algengust. Einstaklingur sem skilgreinir sig nú sem karl, en áður skilgreindi sig sem konu, kallast trans karl. Einstaklingur sem skilgreinir sig nú sem konu, en áður skilgreindi sig sem karl, kallast trans kona. Margt trans fólk upplifir vanlíðan í sínu fyrra kynhlutverki eða með líkama sinn, og sækjast sumir eftir hormónameðferð, skurðaðgerðum, eða sálfræðiaðstoð.Victoria Maizes, Integrative Women's Health (2015, ), page 745: "Many transgender people experience gender dysphoria—distress that results from the discordance of biological sex and experienced gender (American Psychiatric Association, 2013). Treatment for gender dysphoria, considered to be highly effective, includes physical, medical, and/or surgical treatments [...] some [transgender people] may not choose to transition at all." Það að vera trans er óháð kynhneigð.

Orðið trans er latína og merkir „þversum, handan megin við, á hinni hliðinni“Trans-. Etymonline. og er þar með vísun í að einstaklingur sé á annarri hlið í framsetningu kyns síns. Íslenskanir á orðinu hafa ekki náð mikilli útbreiðslu. Orðið „kynskiptingur“ var áður notað, en það þykir afar úrelt og niðrandi í dag þar sem hentugra er að tala um kynleiðréttingu.

Á bilinu 0,3% til 0,6% einstaklinga skilgreina sig sem trans (transgender), eða einn af hverjum 200, samkvæmt bandarískri könnun frá árinu 2016.About 1 in 189 US Americans Identify as Transgender MedicalResearch.com report Dec 2016  Undirflokkarnir eru margir og mismunandi. Hugtakið transsexúal er notað um einstaklinga sem hafa gengist undir, eða hyggjast gangast undir, meðferðir og aðgerðir til að aðlaga líkama sinn að því kyni sem þeir samsama sig með.

 Heilbrigðisþjónusta 

 Sálfræðimeðferð 
Þar sem margt trans fólk upplifir vanlíðan með kynhlutverk sitt, líkama sinn, eða samfélagslega fordóma getur sálfræðimeðferð verið til bóta fyrir fólk.Brown, M.L. & Rounsley, C.A. (1996) True Selves: Understanding Transsexualism – For Families, Friends, Coworkers, and Helping Professionals Jossey-Bass: San Francisco 

 Hormónameðferð 
Mögulegt er að auka á kyneinkenni einstaklings með hormónameðferð þar sem ýmist eru gefin karl- eða kvenhormón. Karlhormónið, testósterón, eykur skeggvöxt, eykur vöðva, og dýpkar rödd. Kvenhormónin, estrógen og prógesterón, minnka skeggvöxt og láta fitu safnast fyrir á brjóstum og mjöðmum. Notkun hormóna getur haft í för með sér óæskilegar aukaverkanir en þar sem ávinningurinn getur verið mikill, og hægt er að draga úr vanlíðan fólks, er stundum mælt með notkun þeirra. 

Hægt er að nota hormónahemla (hormónablokkera) fyrir börn með kynama. Slíkir hemlar seinka kynþroska og veita einstaklingum því aukinn tíma til að ákvarða hvort kynhlutverk hann vill uppfylla. Í þokkabót geta hormónahemlar valdið beinþynningu.

 Skurðaðgerðir 
Líkt og hormónameðferð geta skurðaðgerðir aukið eða breytt kyneinkennum einstaklings og er hlutverk þeirra að draga úr vanlíðan einstaklingsins. Með kynleiðréttandi aðgerð er hægt að skapa eftirlíkingu typpis eða píku, fjarlægja brjóst eða bæta við brjóstum, og kvengera andlit með því að draga úr skörpum hornum. Ekki eru allir sem velja þessa leið þar sem aðgerðir eru aldrei áhættulausar. Ekki öllum þykir eftirsóknarvert að fara í aðgerð á eigin kynfærum, eða þá að viðkomandi er einfaldlega sáttur með eigin líkama. 

 Tilvísanir 

 Neðanmálsgreinar 

Flokkur:Kyn
Flokkur:Kynverund
Flokkur:Læknisfræði
Flokkur:Trans fólk